Toshkentda “Cobalt” kanalga tushib ketdi — video

Toshkent shahri Mirobod tumanida 16 mart kuni “Cobalt” kanalga tushib ketdi. Yo'l harakati xavfsizligi xizmati axborot xizmati xabar berdi.
Dastlabki ma'lumotlarga ko'ra, soat 14:00 da Amir Temur ko'chasida 2001 yilda tug'ilgan A.A. “Cobalt” rusumli avtomobilda harakatlanib kelib, ushbu ko'chada joylashgan bank yaqinidagi avtoturargohga to'xtagan.
Shundan so'ng haydovchi bank ichiga kirgan. Mazkur jarayonda “Cobalt” avtomobili pastlikka harakatlanib, atrofdan oqib o'tgan Salar kanaliga tushib ketgan.

Hodisa oqibatida tan jarohati olgan fuqarolar yo'q. Ayni vaqtlarda avtomobil suvdan olib chiqilgan. Yo'l-patrul xizmati xodimlari tomonidan surishtiruv ishlari olib borilmoqda.
Avvalroq Toshkent metropolitenining “Shahriston” bekatiga “Spark” tushib ketgani haqida xabar berilgandi. Yo'l-transport hodisasi oqibatida piyoda B.D., haydovchi M.N. va uning yonidagi yo'lovchi M.N. tan jarohatlari olib, shifoxonaga yotqizilgan.